Diari Oficial de la Generalitat Valenciana


Sumari del DOGV 8087, del 19-07-2017 (2017/5672)

RESOLUCIÓ de 13 de juny de 2017, de la Presidència de la Generalitat, per la qual s'aprova la modificació de la classificació de la secretaria de l'Ajuntament de Guadassuar en classe segona, s'aprova la creació i classificació del lloc d'intervenció com a classe segona, i s'aprova la creació i classificació del lloc de tresoreria de l'Ajuntament de Guadassuar com a reservat a personal funcionari pertanyent a la subescala d'intervenció tresoreria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8087

Data del DOGV
:   19-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/5672


Data del document
:   13-06-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de juny de 2017, de la Presidència de la Generalitat, per la qual s'aprova la modificació de la classificació de la secretaria de l'Ajuntament de Guadassuar en classe segona, s'aprova la creació i classificació del lloc d'intervenció com a classe segona, i s'aprova la creació i classificació del lloc de tresoreria de l'Ajuntament de Guadassuar com a reservat a personal funcionari pertanyent a la subescala d'intervenció tresoreria. [2017/5672]  
El lloc de treball de secretaria de l'Ajuntament de Guadassuar es troba actualment classificat en classe tercera i ocupat per la seua titular, Mª Jesús Dasí Dasí, funcionària amb habilitació de caràcter nacional pertanyent a la subescala de Secretaria Intervenció.  
El Ple de l'Ajuntament de Guadassuar, en sessió celebrada el dia 24 de novembre de 2016 va aprovar, per majoria absoluta, sol·licitar a la Presidència de la Generalitat la modificació de la classificació del lloc de secretaria en classe segona, per ser cobert per personal funcionari amb habilitació nacional pertanyent a la subescala de secretaria, categoria d'entrada.  
En la mateixa data i en el citat acord plenari, es va acordar la creació i classificació del lloc d'intervenció per a ser cobert per personal funcionari amb habilitació nacional pertanyent a la subescala d'intervenció tresoreria, categoria d'entrada, i la creació i classificació del lloc de tresoreria per a ser cobert per personal funcionari amb habilitació nacional pertanyent a la subescala d'intervenció tresoreria, categoria d'entrada.  
  
Consta en l'expedient la certificació de la secretaria de l'Ajuntament de Guadassuar de data 9 de gener de 2017, segons la qual s'ha modificat en la plantilla de personal aprovada per 2017, la classificació del lloc de secretaria, així com la creació i classificació dels llocs d'intervenció i tresoreria.  
Així mateix també consta en la certificació que en l'acord plenari adoptat en data 24 de novembre de 2016 pel qual es van aprovar els pressupostos per a l'exercici 2017, s'ha inclòs la consignació pressupostària en relació a aquests llocs de treball.  
Queda acreditat en l'expedient que el municipi de Guadassuar té una població entre 5.001 i 20.000 habitants, així com també s'acredita que el pressupost municipal és superior a 3.000.000,00 d'euros.  
  
Cal assenyalar que hi ha constància en l'expedient que s'ha complert el tràmit d'audiència a la funcionària interessada, Mª Jesús Dasí Dasí, titular del lloc de secretaria de l'Ajuntament de Guadassuar, així com la publicació al Butlletí Oficial de la Província de València número 1, de data 2 de gener de 2017, l'edicte d'aprovació definitiva del pressupost municipal per a 2017, les bases d'execució i la plantilla de personal, sense que s'hagen presentat al·legacions.  
En relació al lloc de secretaria, i de conformitat amb el que disposa l'article 166, apartat 2, de la Llei 8/2010, de 23 de juny, de la Generalitat, de Règim Local de la Comunitat Valenciana, en totes les corporacions locals hi haurà un lloc de treball denominat secretaria, que es classificarà com secretaria de classe segona quan el municipi tinga una població compresa entre 5.001 i 20.000 habitants, així com els de població inferior a 5.001, el pressupost dels quals siga superior a 3.000.000,00 euros. Aquests llocs es reserven a personal funcionari pertanyent a la subescala de secretaria, categoria d'entrada.  
  
Quant al lloc d'intervenció, l'article 167 de la Llei 8/2010, de 23 de juny, de la Generalitat, de Règim Local de la Comunitat Valenciana, estableix que en les corporacions locals amb secretaria classificada de classe primera o segona, existirà un lloc anomenat intervenció que es classificarà com intervenció de classe segona. Aquests llocs es reserven a personal funcionari pertanyent a la subescala d'intervenció tresoreria, categoria d'entrada.   
Pel que fa al lloc de tresoreria, l'article 92 bis, apartat 1, lletra b) de la Llei 7/1985, de 2 d'abril, reguladora de les Bases de Règim Local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.»  
  
Vistos els antecedents indicats, i en virtut del que disposen els articles 164.1, 166, 167, 168 i 170 de la Llei 8/2010, de 23 de juny, de la Generalitat, de Règim Local de la Comunitat Valenciana, així com pels articles 2 i 7 del Decret 32/2013, de 8 de febrer, del Consell, pel qual es regula el règim jurídic de personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
Primer  
Modificar la classificació del lloc de treball de secretaria de l'Ajuntament de Guadassuar en classe segona, i reservar el mateix a personal funcionari amb habilitació de caràcter nacional pertanyent a la subescala de secretaria, categoria d'entrada, sense perjudici del que preveu la disposició transitòria primera 2 b) del Reial decret 1174/1987, de 18 de setembre, i sense que aquesta modificació afecte a la destinació de qui ho exercisca amb caràcter definitiu.  
  
Segon  
Crear el lloc d'intervenció de l'Ajuntament de Guadassuar i classificar el mateix com a reservat a personal funcionari d'administració local amb habilitació de caràcter nacional de la subescala d'intervenció tresoreria, categoria d'entrada.  
  
Tercer  
Crear el lloc de tresoreria de l'Ajuntament de Guadassuar i classificar el mateix com a reservat a personal funcionari d'administració local amb habilitació de caràcter nacional de la subescala d'intervenció-tresoreria.   
  
Contra aquesta resolució, que posa fi a la via administrativa, de conformitat amb el que estableix l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant del Jutjat Contenciós Administratiu en la circumscripció del qual tinga la persona demandant el seu domicili, en el termini de dos mesos comptats a partir de l??endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 13 de juny de 2017.- El president, p.d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.